### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA SF

[adresse] skal afsætte midler til at udvide projektet UngiFokus og sikre fortsat brug af “øvrig vejledning og opkvalificering” (ØVO) for udsatte unge. Målet er at give de mest sårbare unge bedre og mere koordineret støtte til at komme i job eller uddannelse.

Baggrund:

Regeringens nye beskæftigelsesreform risikerer at ramme de mest udsatte unge – især dem med psykiske udfordringer eller neurodiversitet – fordi den skærer i vigtige støtteordninger som vejledning, mentorer og opkvalificering.

[adresse] har allerede gode erfaringer med en helhedsorienteret indsats, fx gennem projekter som UngiFokus, IPS og UngeLøftet. UngiFokus har hjulpet ca. 500 unge siden 2021 og vist gode resultater for både trivsel og beskæftigelse – samtidig med at det har sparet kommunen penge.

Hvorfor udvide UngiFokus?

- Antallet af aktivitetsparate unge i [adresse] stiger – over 800 nye i 2024.

- Indsatsen virker og er en investering, der på sigt reducerer udgifter til fx kontanthjælp og psykiatri.

- Der er op til 2.000 unge, som kan have gavn af indsatsen.

Hvorfor fastholde Vejledning og opkvalificering for udsatte unge?

- ØVO bruges meget i ungeindsatsen og er afgørende for at forberede udsatte unge til fx virksomhedspraktik.

- Nedskæringer rammer især dem, der i forvejen er længst væk fra arbejdsmarkedet.

- Det er en sikker vej til færre forsørgelsesudgifter, færre sociale udgifter og først og fremmest flere unge i trivsel

Forslaget er stillet af: Birte Frandsen, Irma Friis, Ib Mikkelsen, Amanda Danielsen og Viola Iversen.